ગાંધીજીના ગુજરાતમાં દારૂ પર પ્રતીબંધ હોવા છતાં ખુલ્લેઆમ દારૂનો વેપલો યથાવત રહેવા પામ્યો છે અને આ દુષણને નાથવા તંત્ર સદંતર નિષ્ફળ રહેવા પામ્યું છે અને આ બદ્દી દિવસેને દિવસે ફુલી ફાલી છે અને ઠેર ઠેર દારૂના વેપલાને લઈને લોકોને ભારે હેરાનગતિ વેઠવી પડી છે ત્યારે પાટણ શહેરના હારીજ રોડ ઉપર સાંઈબાબાના મંદિરથી માખણીયાપુરા જવાના એપ્રોચ રોડ ઉપર તાડપત્રી બાંધી જગ્યા કોર્ડન કરી ગેરકાયદેસર રીતે મોટા પાયે દારૂનો વેપલો શરૂ થવા પામ્યો છે અને ત્યાં દારૂનું વ્યસન કર્યા બાદ લોકો બિભત્સ વર્તન કરતા હોઈ આસપાસમાં રહેતા સોસાયટીના રહીશોને ભારે હાલાકી ભોગવવાનો વારો આવ્યો છે અને અવાર નવાર આ રોડ પરથી પસાર થતી બહેન-દિકરીઓની ઠઠ્ઠા મશ્કરી તેમજ હેરાનગતિ કરતા હોવાના પગલે આ અંગે સોસાયટીના રહીશોએ પોલીસ સ્ટેશનમાં મૌખિક રજૂઆત કરી છે.